### 11.    Beslutning om trafiksikkerhedsprojekter i tilknytning til interne veje i råstofområder nord for Bregninge

**Åbent**

Sagsnr.: 326-2020-14365       J.nr.: 05.00.05           Dokumentnr.:
326-2021-66277

**Sagstype**

Beslutning.

**Resume og sagens baggrund**

På mødet i kommunalbestyrelsen
den 11. oktober 2019 blev der frigivet en anlægsbevilling på i alt 2,535 mio.
kr. til at gennemføre mindre trafiksikkerhedstiltag i forbindelse med etableringen
af interne transportveje i råstofområdet nord for Bregninge. Teknik- og
Miljøudvalget skal tage beslutning om udformningen af de konkrete tiltag og principiel
beslutning om ekspropriation til arealerhvervelse til projekterne. Herudover
skal Kommunalbestyrelsen træffe beslutning om en eventuel budgetudvidelse.

**Indstillinger**

Direktøren indstiller, at:

1.
Der igangsættes etablering af
trafiksikkerhedstiltag som beskrevet nedenfor under punkt 1-4 i tilknytning til
etableringen af interne transportveje i råstofområderne nord for Bregninge.

2.    Der træffes principiel beslutning om, at der kan foretages
ekspropriation i forbindelse med mindre arealerhvervelser i tilknytning til
projekterne.

3.    Der gives en
anlægsbevilling på 0,4 mio. kr. finansieret af kassen.

**Behandling**

Teknik- og Miljøudvalget,
Økonomiudvalget og Kommunalbestyrelsen.

**Sagsfremstilling**

Der blev på Kommunalbestyrelsens
møde den 11. oktober 2019 frigivet en anlægsbevilling på i alt 2,535 mio. kr.
til at gennemføre en række mindre trafiksikkerhedstiltag i forbindelse med
en aftale med råstofudvinderne om etableringen af interne råstoftransportveje i
råstofområdet nord for Bregninge.

Administrationen lægger op til, at der etableres 3 nye
overkørsler, og at der etableres en forbedring af trafiksikkerheden i det
eksisterende Y-kryds [adresse]. Dette skal ske i forbindelse med
etablering af en krydsningsmulighed mellem to råstofarealer, som ligger på hver
sin side af [adresse]. Der henvises til oversigtskortet i Bilag 1.

Trafiksikkerhedstiltagene omfatter følgende forslag:

1.
Etablering af en ny overkørsel på [adresse] mellem nummer 54A og 52
og etablering af en venstresvingskanalisering på stedet for at forbedre
trafiksikkerheden og for at minimere risikoen for bagendekollisioner. Der skal
samtidigt nedskiltes til 60 km/t forbi venstresvingskanaliseringen og den nye
overkørsel til råstoftransportvejen for at højne trygheden og sikkerheden.
Hastighedsbegrænsningen er i dag 80 km/t på strækningen. Der henvises til Bilag
2.

2.
Forbedring af trafiksikkerheden i det eksisterende Y-kryds
[adresse], som ligger i åbent land og har en
trafiksikkerhedsmæssig uhensigtsmæssig udformning. Der henvises til Bilag 3.

3.
Etablering af en overkørsel på [adresse] i tilknytning til
ombygningen af Y-krydset [adresse]. Overkørslen på [adresse]
foreslås placeret midt i kurven, hvor der er gode oversigtsforhold på begge
sider af vejen. Dette vil højne trafiksikkerheden på [adresse]. Der
henvises til Bilag 3.

4.
Etablering af en overkørsel på [adresse] og forstærkning af bæreevnen på
strækningen fra [adresse] fra overkørslen til krydset mellem [adresse] og Åbjørn Svendsen.
Der henvises til Bilag 3.

Midt- og Vestsjællands Politi
har givet samtykke til skilte- og afmærkningsplanen for [adresse] (Bilag
2), og administrationen er dialog med politiet omkring skilte- og
afmærkningsplanen for [adresse] og [adresse] (Bilag 3).

I forbindelse med etablering af
venstresvingskanaliseringen på [adresse] og bæreevneforstærkningen på
[adresse] skal vejene udvides, og der vil være behov for at erhverve mindre
arealer. Der vil blive arbejdet på at indgå frivillige aftaler med lodsejerne.
Der vil imidlertid skulle træffes en principiel beslutning om, at Teknik- og
Miljøudvalget er indstillet på at ekspropriere til de konkrete arealer med
hjemmel i vejloven. I henhold til delegationsplanen skal sådanne beslutninger
træffes af Teknik- og Miljøudvalget.

Der blev den 24. september 2020 afholdt et møde med de
berørte borgere på [adresse] om venstresvingskanaliseringen på
[adresse]. Borgerne havde mulighed for at komme med input og bemærkninger i
forhold til placeringen af overkørslen og venstresvingskanaliseringen. Det har
været ønsket at genere så få borgere som muligt og samtidig at etablere den
mest trafiksikre løsning. Skitseprojektet blev rost af de tilstedeværende.

Økonomi

Der er indhentet priser på de skitserede projektelementer.
Det ser på nuværende tidspunkt ud til, at der vil være en budgetoverskridelse
på det samlede projekt på op til 400.000 kr. Årsagen til dette er blandt andet,
at der i projektet er indarbejdet en bæreevneforstærkning på [adresse]. Dette var
ikke forudsat i de oprindelige budgetberegninger. Der er regnet med cirka
250.000 kr. til uforudselige udgifter. Budgetoverskridelsen vil afhænge af,
hvor stor en andel af disse, der vil blive brugt.

Fremadrettet proces

Hvis det besluttes at igangsætte
trafiksikkerhedstiltagene på [adresse], [adresse] og [adresse] i
forbindelse med etableringen af de interne råstoftransportveje, vil
projektøkonomien skulle endeligt afklares. Anlægsarbejderne kan igangsættes i
maj 2021.

**Økonomiske konsekvenser**

Der er afsat en anlægsbevilling
på i alt 2,535 mio. kr. til det samlede projekt. Der er indhentet priser på de
skitserede løsningsforslag. De indhentede priser viser en mulig
budgetoverskridelse på op til 400.000 kr. Der søges om anlægsbevilling på 0,4
mio. kr. finansieret af kassen. Det kan oplyses, at der på anlægsbudgettet 2021
er afsat en robusthedspulje på henholdsvis 5,0 mio. kr. og 7,2 mio. kr.

[adresse] bemærkninger er
indarbejdet i sagen.

**Bilag**

|  |  |
| --- | --- |
| Bilag 1 - Oversigtskort | 326-2021-77116 |
| Bilag 2 - [adresse] 326-2021-67360 |
| Bilag 3 - Vilhelmshøjvej og [adresse] |